Antigüedad (Palentzia)

Antigüedad Espainiako udalerri eta herri bat da, Cerrato eskualdean, Palentziako probintzian, Gaztela eta Leongo autonomia erkidegoan.

Historia

Dukumentu zaharrena 
1054. urteko apirilaren 27an, Muniadona kondesak (Pedro nuñez semearekin eta eta Muño Gustios anaiarekin) Arlantzako San Pedro monasterioari 14 herri eman zizkion, horien artean Antiquitat, oraingo Antigüedad herria.

Garonen erosketa 
1436an, Antigüedad, Garfon (Garon) alokatu zuen urtero 1.000 marabedi eta 12 oiloren truke.

1492ko otsailaren 8an Antigüedadeko udalak Antonio Franko Valladolideko erregidoreari erosi zion Garon (Garfoneko Santa Maria) 36.000 marabediren truke.

1495ko urriaren 8an Antonio Francok Antigüedadeko udal kontzejua auzipearazi zuen alokailuaren kontratua apurtu zuelakoan (1436ko kontratua) baina Antigüedadeko kontzejuak 1492ko erosketa agiria erakutsi zuen. 1496ko martxoaren 20an finkatu zen epaiketa, baina ez da epaiaren dokumentu gehiagorik aurkitu.

Demografia

Ondarea eta interesguneak

Cruz de la muñeca 

Diotenez, Hornillosen lau hilabete iragan eta gero Joana I.a eroak bere aita Italiatik etorri zelako albistea jaso zuen. Tortoles de Esguevan elkartzea adostu zuten. 1507ko abuztuaren 24an, gortea gauez abiatu zen, erreginagaz, 7 hilabeteko infanta bategaz eta lau zaldi beltzek tiraturiko bere senarraren gorpuagaz. Mortuan zehar joan ziren eta Antigüedadeko bidea hartu eben Tortolesera heltzeko. Bide horretan, kondairak dioenez, Filipe "Ederra" senarraren gorpua gurditik erori zen eta erreginak gertakaria oroiteko harrizko gurutze bat ezarrarazi zuen justu gorpua erori zen lekuan. Gurutzeak 60-70 cm-ko altuera du eta gaur egun leku Tortoleserako bide zaharrean atzeman daiteke.

Lance Armstrongen monumentua 
Lance Armstrong Gaztela eta Leonen itzuli zen txirrindularitzara, 2009ko martxoaren 23an. Antigüedadetik pasatu zenean jausi egin zen. Ondorioz “eskuineko klabikularen haustura garbia” gertatu zitzaion. El Torreón Gazte Elkartearen ekimenez bizikleta zahar bat jarri zen oroigarri modura.

F-4 Phantom II ehiza-hegazkina 
César eta Augusto Martín Campos Antiguedaden sorturiko anaia ziren, Espainiako Gerla Zibilean aurkako bandoetan suertatu zirenak. Espainiako aireko indarrek McDonnell Douglas F-4 Phantom II ehiza-hegazkin eta bonbardatzaile supersonikoa Antigüedadeko udalari eman zioten. Orain, Antigüedaden hegazkina dago monumento gisa.

Jasokundeko Andre Maria eliza 
Antigüedadeko eliza, Jasokundeko Andre Mariarena, XVII. mendean berregin zen barroko estiloan.

Garon 
Garon herritik 5 kilometrora dago eta ez da inor bizi bertan. Garonen festa batzuk egiten dira. Garonen iturri bat dago eta eliza bat.

Kultura

Festak 

 Garongo Andra Birgiñaren festa txikiak, maiatzaren azken asteburuan.
 Jasokundeko Andre Mariaren kultur astea
 Garon Birjinaren funtzioa (Juan Pablo II.a Aita Sainduk Antiguedadeko erregina izendatua), irailaren asken asteburuan.

Folklorea 
Garongo Andre Mariaren Jota.

Erreferentziak

Bibliografia 

 Barcenilla Mena, Alejandro: Antigüedad: la larga marcha de aldea a villa. (Ayuntamiento de Antigüedad), 2006. ISBN 84-611-2275-5.
 Barcenilla Mena, Alejandro: Antigüedad: un topónimo mariano. 1976, ISBN 0210-7317, num 37, pag 225-236.
 Barcenilla Mena, Alejandro: Iglesia prerrománica en Villella (Antigüedad, Palencia). 1989, ISBN 84-86844-26-6, pag 509-524
 Barcenilla Mena, Alejandro: Infancia y vejez de una misma vida.2003, ISSN 0210-167-X, tomo XXV, pag 5-16
 Clavero Mañueco, Jorge: Hermanos Martín Campo, Aviadores de la Guerra Civil Española. 2005
 González Mena, María Ángeles (1979). «Tradiciones ganaderas en Antigüedad, un rincón del Cerrato palentino». Narria: Estudios de artes y costumbres populares (Universidad Autónoma de Madrid) (14): 14-19. ISSN 0210-9441.

Ikus, gainera 
 Palentziako udalerrien zerrenda

Kanpo estekak 
  Herri txikiei buruzko informazioa Gaztela Leongo juntaren webgunean.

Palentziako udalerriak